Povratni vrtilni moment, ki nastane pri vrtanju, je mogoče preprečiti na naslednje načine: Vedno uporabite ostre vrtalne nastavke v neoporečnem stanju. Poškodovani ali otopeli vrtalni nastavki povzročijo večje trenje in se hitreje zataknejo ali zablokirajo.
Če vrtate globoko, odstranite ostružke tako, da vrtalni nastavek pogosto izvlečete. S tem se zniža trenje vrtalnega nastavka, obenem pa tudi tveganje za blokado.
Izberite primerno hitrost in zavarujte obdelovanec pri vrtanju odprtin z večjimi premeri.
Na splošno priporočamo, da pri vrtanju odprtin v kovino s premerom, večjim od 6 mm, izvedete navrtavanje. Tako pri vrtanju ne bo treba na orodje preveč pritiskati. To je še posebej ugodno pri vrtanju v tanke kovinske plošče, saj je s tem mogoče moč podajanja pri odstranjevanju vrtalnega nastavka iz obdelovanca lažje uravnavati, s čimer preprečite, da bi se rob vrtalnega nastavka ujel v obdelovanec. Kot splošno pravilo velja, da je treba za navrtavanje uporabiti vrtalni nastavek s primerom, ki ustreza širini roba dleta večjega vrtalnega nastavka.
Vpliv povratnega vrtilnega momenta je mogoče znižati z varno uporabo orodja. Zato je treba pri vodenju in vrtanju orodje vedno držati z obema rokama. Če je za določen vrtalnik na voljo dodatni ročaj, ga je treba prav tako uporabiti.